Daisy Coffie

Désirée Ermelinda (Daisy) Coffie (☆ Boneiru) ta un polítiko boneriano i lider polítiko di Movementu 21 (M21). Desde 2015 e ta miembro di Konseho Insular di Boneiru.Eilandraadsleden geinstalleerd, Antilliaans Dagblad (28 di mart 2019) E tabata afiliá na Movementu di Pueblo Boneriano (MPB) te ku 2020 i ta fundadó di partido M21. 

 Bida i karera 
Coffie a nase na Boneiru, yu di mayor­nan di Rincon i Playa Grandi. Despues di kompletá skol sekundario na Kòrsou, el a traha pa gobièrnu di Boneiru den sekshon di protokòl pa algun aña promé ku el a bai studia logopedia na Hulanda. El a optené un titulo di Bachelor of Science na Universidat di Siensia Apliká di Utrecht. Di regreso na Boneiru, Coffie a ku­min­sá su mes negoshi. Na Boneiru el a sigui un estudio pa su sertifikado pedagógiko kual a terminá eksitosamente. Seguidamente el a duna lès vários aña na Scholengemeenschap Bonaire (SGB) na e departamentonan di VMBO i MBO.

 Polítika 
Coffie a kuminsá su karera polítiko na 2015 komo kandidato nr. 2 riba lista Movementu di Pueblo Boneriano (MPB). Despues di e elekshon pa Konseho Insular di e aña ei, el a keda elegí komo miembro di Konseho Insular di Boneiru na nòmber di MPB. Dentro di e konseho, el a enfoká riba ouditnan di gobernashon i asuntunan di maneho finansiero, entre otro asuntunan. Na elekshon 2019, el a wòrdu re-elegí komo konsehal i a wòrdu apuntá lider di frakshon.

Na 2020, a surgi un konflikto interno denter di e frakshon di MPB, parsialmente debí na su ousensia prolongá pa motibunan di salú. Coffie despues a bandoná MPB ora e partido a remplas'e komo lider di frakshon ku Renata Domacassé. El a sigui komo miembro independiente den Konseho Insular. 

Dia 1 di òktober 2021, el a funda e partido Movementu 21 (M21), di kua e ta e lider polítiko for di e tempu ei. M21 ta profilá su mes komo sosialmente liberal i progresivo, enfatisando transparensia i bon gobernashon. Den e elekshon 2023 di Konseho Insular, M21 a gana un asiento i Coffie a mantene asina su representashon den e konseho. Tambe e partido a gana un asiento den e Kolegio Elektoral pa Senado di Hulanda. Coffie ta fungi alabes komo lider di frakshon di M21.

Coffie i su partido ta forma parti di e koalishon den Kolegio Ehekutivo di Boneiru dirigí pa Clark Abraham di partido PDB. Den e koalishon aki, M21 a kolaborá ku PDB i frakshon Cyrill Vrolijk pa forma un koalishon mayoritario riba e isla.Yet another executive council on Bonaire, ‘We promise transparency’, Ret Karibense (22 di oktober 2023)

Category:Hende
Category:Polítiko di Boneiru